**PROIECT**

**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.\_\_\_/\_\_\_\_**

**din \_\_\_ martie 2025**

**Cu privire la aprobarea Regulamentului de organizare**

**și funcționare a Direcției Infrastructură, Transport și Cadastru**

**a Consiliului raional Florești**

În conformitate cu decizia Consiliului raional Florești nr.01/07 din 12.01.2024 „Cu privire la aprobarea structurii, organigramei și efectivului–limită ale Aparatului Președintelui raionului și subdiviziunilor subordonate Consiliului raional Florești”, art.43 alin.(2) și art.46 alin.(1) din Legea nr.436/2006 privind administraţia publică locală, Consiliul raional **D E C I D E:**

1. Se aprobă Regulamentul de activitate a Direcției Infrastructură, Transport și Cadastru a Consiliului raional Florești (se anexează).

1. Prezenta decizie intră în vigoare la data publicării în Registrul de stat al actelor locale.

**Preşedintele şedinţei**

 **Contrasemnat:**

**Secretarul**

 **Consiliului raional Floreşti**

Coordonat: Iurie Vlas,

 vicepreşedinte al raionuluiFloreşti

Elaborat: Igor Şoşu,

 Şef direcţie, Direcţia Infrastructură, Transport şi Cadastru

Avizat: Daniel Turculeț

 Secretarul Consiliului raional Florești

Avizat: Daniela Anton,

 Şefă secţie, Secţia Juridică, Resurse Umane şiAdministraţie Publică

Anexă

prin decizia Consiliului raional Floreşti

nr.\_\_\_/\_\_\_ din \_\_\_ martie 2025

**REGULAMENTUL**

**de organizare și funcționare a Direcției Infrastructură, Transport și Cadastru**

**a Consiliului raional Florești**

**Secțiunea 1**

**Dispoziții generale**

1. Regulamentul de organizare şi funcţionare a Direcţiei Infrastructura, Transport și Cadastru, stabilește, sarcinile, misiunea și drepturile Direcţiei Infrastructură, Transport și Cadastru.
2. Direcția Infrastructură, Transport și Cadastru (în continuare Direcția) este o subdiviziune structurală a Consiliului raional Florești.
3. Direcția se organizează și activează în baza Constituției Republicii Moldova, Legii nr.436/2006 privind administraţia publică locală, Legii nr.158/2008 cu privire la funcţia publică şi statutul funcţionarului public, Legii nr.155/2011 privind aprobarea Clasificatorului unic al funcţiilor publice, Legii nr.435/2006 privind descentralizarea administrativă, Legii nr.438/2006 privind dezvoltarea regională în Republica Moldova, Legea drumurilor nr.509/1995, Legii nr.1402/2002 serviciilor publice de gospodărie comunală, Legii nr.303/2013 privind serviciul public de alimentare cu apă și canalizare, Codul Urbanismului și Construcțiilor nr.434/2023, Codul Transporturilor Rutiere nr.150/2014, Legii nr.131/2007 privind siguranța traficului rutier, Legii nr.139/2018 cu privire la eficiența energetică, Codul Funciar nr.22 din 15.02.2024, Legii nr.1543/1998 cadastrului bunurilor imobile, Legii nr.29/2018 privind delimitarea proprietății publice și altor acte normative.

 **Secțiunea 2**

 **Scopul și Misiunea Direcţiei**

1. Direcţia implementează şi promovează politica de dezvoltare în domeniul infrastructurii, transportului și cadastrului funciar în teritoriul raionului.
2. Direcţia contribuie la consolidarea capacităţilor administrative ale autorităţilor publice locale privind asigurarea valorificării eficiente a investiţiilor în domeniul infrastructurii, transportului și cadastrului funciar.

**Secțiunea 3**

**Sarcinile de bază ale Direcției**

1. Sarcinile de bază ale Direcției sunt:
2. Organizarea activității de administrare a drumurilor publice de interes raional;
3. Coordonează amplasarea obiectivelor în zona drumurilor locale de interes raional și/sau în zonele de protecție ale acestora;
4. Monitorizarea construirii rețelelor de alimentare cu apă și canalizare și salubrizarea localităților;
5. Promovarea politicii dezvoltării transportului rutier de persoane în raion;
6. Contribuie la atingerea obiectivelor locale în domeniul eficienței energetice și valorificarea surselor de energie regenerabilă, inclusiv sub aspectul atenuării/adaptării la schimbările climaterice și promovează atragerea și finanțarea proiectelor pe plan local;
7. Utilizarea eficientă a potențialului dezvoltării regionale, cooperării transfrontaliere, integrării europene în atragerea, valorificarea și asigurarea durabilității investițiilor.

**Secțiunea 4**

**Organizarea și funcționarea Direcției**

1. Înființarea, lichidarea şi reorganizarea Direcţiei se face de către Consiliul raional prin decizia sa.
2. Structura şi efectivul-limită ale Direcţiei se aprobă prin decizia Consiliului raional.
3. Direcţia este condusă de şeful direcţiei,
4. Şeful direcţiei este numit în funcţie, în bază de concurs prin decizia Consiliului raional, conform legislaţiei în vigoare.
5. Şeful direcţiei stabileşte sarcinile şi atribuţiile angajaţilor direcţiei, evaluează şi apreciază performanţele profesionale în activitatea angajaţilor direcţiei, asigură funcţionalitatea direcţiei, inclusiv a serviciului relații funciare și cadastru.
6. În caz de absenţă temporară, atribuţiile şefului sunt exercitate de unul din angajații Direcției, desemnat prin ordinul şefului.
7. Dreptul la semnătură pe toate actele îl are şeful Direcției.
8. În lipsa şefului, dreptul de semnătură revine unuia din angajații Direcției, desemnat

 în temeiul ordinului şefului Direcției.

1. Persoanele învestite cu dreptul de semnătură poartă răspundere personală pentru legalitatea, veridicitatea şi corectitudinea documentului semnat.
2. Personalul Direcției poartă răspundere materială, administrativă sau penală, după caz, pentru faptele săvârșite în timpul realizării atribuțiilor ce îi revin, în conformitate cu legislația în vigoare.
3. Angajaţii Direcţiei pot fi stimulați pentru exercitarea eficientă a atribuțiilor, conform prevederilor Legii nr.158/2008 cu privire la funcţia publică şi statutul funcţionarului public și Codul Muncii al Republicii Moldova nr.154/2003.

**Secțiunea 5**

**Atribuțiile de baza ale Direcției**

1. În corespundere cu sarcinile de bază direcția are următoarele atribuții:
2. Acordă ajutor autorităților administrației publice locale de nivelul întîi din raion la fundamentarea și elaborarea programelor pe termen lung, mediu și scurt pentru lucrările publice de interes local;
3. Fundamentează necesarul anual de mijloace financiare de la bugetul raional pentru dezvoltarea lucrărilor publice de interes local, elaborează proiectul și asigură realizarea programului investițional anual;
4. Participă la desfășurarea achizițiilor privind proiectarea și execuția investițiilor publice;
5. Monitorizează și asigură aplicarea prevederilor legale la proiectarea și execuția lucrărilor publice pe teritoriul raionului;
6. Participă la elaborarea strategiei de dezvoltare durabilă în domeniile întreținerii, dezvoltării rețelelor de alimentare cu apă și canalizare, drumurilor locale și transportului rutier;
7. Monitorizează procesul de derulare a construirii, întreținerii și exploatării obiectivelor socio-culturale și economice a infrastructurii rutiere, sistemelor de alimentare cu apă și canalizare;
8. Acordă sprijin autorităților administraţiei publice locale de nivelul întîi, instituțiilor publice din raion la elaborarea caietelor de sarcini pentru lucrări de construcție;
9. Participă la recepția lucrărilor de construcție a obiectivelor socio - economice în teritoriul raionului;
10. Participă la pregătirea instituțiilor publice, pentru funcționarea lor stabilă în perioada toamnă-iarnă;
11. Cooperează cu consiliile locale în vederea asigurării, dezvoltării transportului rutier de persoane prin servicii regulate în trafic raional;
12. Elaborează, modifică și înaintează spre aprobare, Consiliului raional, programul de transport rutier, în conformitate cu necesitățile populației din raion.
13. Înaintează spre aprobare tarifele pentru serviciile regulate de transport rutier de persoane în trafic raional conform metodologiei aprobate de Guvern;
14. Monitorizează periodic modul de prestare a serviciilor de transport rutier de

persoane în trafic raional.

1. Organizează şedinţe cu operatorii de transport rutier în vederea stabilirii măsurilor necesare pentru soluţionarea problemelor apărute, în conformitate cu legislaţia în vigoare;
2. Asigură întreţinerea, reparația şi dotarea cu mijloace de semnalizare a drumurilor publice locale de interes raional, în conformitate cu exigenţele siguranţei traficului rutier;
3. Coordonează autorizarea amplasării obiectivului în zona drumurilor locale și/sau în zonele de protecție ale acestora;
4. Coordonează cu reprezentanții subdiviziunii specializate a Ministerului Afacerilor Interne, închiderea provizorie sau instituirea restricţiilor provizorii de circulaţie pe anumite sectoare de drum local, asigurând continuitatea traficului pe sectoarele în lucru sau pe rute ocolitoare, conform normelor în vigoare.
5. Organizează desfăşurarea bilunarului ecologic de amenajare, salubrizare și elaborează programul de acţiuni;
6. Elaborează proiecte de decizii/dispoziții și alte acte ce țin de domeniile activității Direcției;
7. Examinează petițiile și reclamațiile ce țin de activitatea Direcției;
8. Contribuie la organizarea seminarelor, conferințelor pentru promovarea eficienței energetice, valorificării surselor de energie regenerabilă și schimbările climaterice;

**Secțiunea 6**

**Drepturile Direcției**

1. Direcția are următoarele drepturi:
2. Să verifice pe teritoriul raionului respectarea legislației în vigoare în domeniile construcțiilor, transportului și cadastrului funciar în limitele competențelor sale;
3. Să participe la desfășurarea achizițiilor privind investițiile capitale;
4. Să înainteze autorităților publice competente propuneri privind perfecționarea legislației în domeniul de activitate;
5. Să conlucreze cu autoritățile publice în limitele competenței sale;

**Secțiunea 7**

Responsabilităţile Direcţiei

1. Direcţia este responsabilă de:
2. Pregătirea informației și rapoartelor ce ţin de competenţa Direcţiei;
3. Pregătirea actelor pentru organizarea şi desfăşurarea achiziţiilor de lucrări şi servicii în domeniul construcţiilor și infrastructurii drumurilor;
4. Implementarea eficientă a investiţiilor în domeniile construcţiilor și infrastructurii drumurilor în teritoriul raionului;

**Secțiunea 8**

**Atribuțiile de bază ale șefului Direcției**

1. Organizează și conduce activitatea Direcției;
2. Asigură procedurile de personal și evidența timpului de muncă a angajaților din cadrul Direcției;
3. Efectuează evaluarea performanțelor profesionale ale funcționarilor publici de execuție din cadrul Direcției;
4. Asigură elaborarea proiectelor de decizii şi dispoziţii, notelor informative, rapoarte privind activitatea Direcției;
5. În exercitarea atribuțiilor sale emite ordine și verifică executarea acestora;
6. Contribuie la procesul de monitorizare a contractelor de antrepriză și verifică calitatea lucrărilor de construcție;
7. Asigură elaborarea programelor și planurilor de întreținere și reparație a drumurilor publice locale de interes raional;
8. Asigură monitorizarea stării drumurilor de interes raional;
9. Asigură monitorizarea modului de prestare a serviciilor de transport rutier de persoane în trafic raional.

**Secțiunea 9**

**Atribuțiile Serviciului Relații Funciare și Cadastru**

1. Participă la elaborarea proiectelor de consolidare a terenurilor agricole;
2. Participă la elaborarea proiectelor privind delimitarea terenurilor proprietate publică din raion;
3. Participă la organizarea și desfășurarea în baza regulamentelor respective a licitațiilor și concursurilor privind vânzarea-cumpărarea terenurilor, darea lor în arendă, în folosință sau în posesie inclusiv întocmirea borderoului de calcul al prețului normativ al pământului;
4. Monitorizarea și controlul respectării prevederilor contractelor de arendă a terenurilor proprietate publică și prevenirea cazurilor de încălcare a legislației funciare din raion.
5. Ținerea hărților de serviciu, cadastrului funciar raional și a documentelor de specialitate;
6. Acordarea consultațiilor în problemele relațiilor funciare autorităților administrației publice locale privind folosirea terenurilor agricole, conform destinației, controlul executării legislației funciare învigoare, consolidarea terenurilor agricole, mărimile plăților funciare pentru arendarea și vânzarea pământului, folosirea rezervei funciare a primăriilor și aprobarea cadastrului funciar;
7. Sistematizarea și întocmirea cadastrului funciar raional.

 **Secțiunea 10**

 **Raporturile de colaborare**

1. Direcţia îşi desfăşoară activitatea în colaborare cu autorităţile administraţiei publice centrale şi locale, serviciilor desconcentrate, agenţi economici, instituţiile publice, societatea civilă în vederea realizării misiunii sale.

**Secțiunea 11**

 **Dispoziții finale**

1. Finanţarea activităţii Direcţiei se efectuează din contul bugetului raionului, în conformitate cu legislaţia în vigoare.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Consiliului raional Floreşti

**NOTA DE FUNDAMENTARE**

**la proiectul de decizie ,,Cu privire la aprobarea Regulamentului de organizare**

**și funcționare a Direcției Infrastructură, Transport și Cadastru**

**a Consiliului raional Florești”**

|  |
| --- |
| * + - 1. **Denumirea sau numele autorului și, după caz, a/al participanților la elaborarea proiectului actului normativ**
 |
| Vicepreşedintele raionului, Direcția Infrastructură, Transport și Cadastru, Direcţia Economie, Achiziţii şi Atragerea Investiţiilor, Secţia Juridică, Resurse Umane şi Administraţie Publică şi secretarul Consiliului raional Floreşti |
| **2. Condiţiile ce au impus elaborarea proiectului actului normativ** |
| Prezentul proiect de decizie a fost elaborat în scopul aprobării Regulamentului de activitate a Direcției Infrastructură, Transport și Cadastru a Consiliului raional Florești, în temeiul deciziei nr.01/07 din 12 ianuarie 2024 ,,Cu privire la aprobarea structurii, organigramei și efectivului-limită ale Aparatului Președintelui raionului și subdiviziunilor subordonate Consiliului raional Florești”, conform statului de personal al Direcției Infrastructură, Transport și Cadastru, nr.122 din 27.03.2024, avizat de Cancelaria de Stat a RM.  |
| **2.1.Temeiul legal sau, după caz, sursa proiectului actului normativ** |
| Decizia Consiliului raional Florești nr.01/07 din 12.01.2024 „Cu privire la aprobarea structurii, organigramei și efectivului–limită ale Aparatului Președintelui raionului și subdiviziunilor subordonate Consiliului raional Florești”, art.43 alin.(2) și art.46 alin.(1) din Legea nr.436/2006 privind administraţia publică locală, Legea nr.155/2011 privind aprobarea Clasificatorului unic al funcţiilor publice, Legea nr.435/2006 privind descentralizarea administrativă, Legea nr.438/2006 privind dezvoltarea regională în Republica Moldova, Legea drumurilor nr.509/1995, Legea nr.1402/2002 serviciilor publice de gospodărie comunală, Legea nr.303/2013 privind serviciul public de alimentare cu apă și canalizare, Codul Urbanismului și Construcțiilor nr.434/2023, Codul Transporturilor Rutiere nr.150/2014, Legea nr.131/2007 privind siguranța traficului rutier, Legea nr.139/2018 cu privire la eficiența energetică, Codul Funciar nr.22 din 15.02.2024, Legea nr.1543/1998 cadastrului bunurilor imobile şi Legea nr.29/2018 privind delimitarea proprietății publice și altor acte normative. |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative** |
| Nu este aplicabil |
| **3. Obiectivele urmărite și soluțiile propuse** |
| **3.1.Principalele prevederi ale proiectului și evidențierea elementelor noi** |
| 1. Se aprobă Regulamentul de activitate a Direcției Infrastructură, Transport și Cadastru a Consiliului raional Florești (se anexează). 2. Prezenta decizie intră în vigoare la data publicării în Registrul de stat al actelor locale. |
| **3.2. Opțiunile alternative analizate și motivele pentru care acestea nu au fost luate în considerare** |
| Nu este aplicabil |
| **4.Analiza impactului de reglementare** |
| **4.1. Impactul asupra sectorului public** |
| Organizarea şi funcţionarea Direcției Infrastructură, Transport și Cadastru a Consiliului raional Florești în vederea exercitării atribuţiilor sale |
| **4.2**. **Impactul financiar și argumentarea costurilor estimative** |
| Realizarea proiectului de decizie nu necesită cheltuieli suplimentare  |
| **4.3. Impactul asupra sectorului privat** |
| Nu este aplicabil |
| **4.4. Impactul social****4.4.1. Impactul asupra datelor cu caracter personal****4.4.2. Impactul asupra echității și egalității de gen** |
| Nu este aplicabil |
| **4.5. Impactul asupra mediului** |
| Nu este aplicabil |
| **4.6. Alte impacturi și informații relevante** |
| Nu este aplicabil |
| **5. Compatibilitatea proiectului actului normativ cu legislația UE** |
| Compatibil |
| **6. Avizarea şi consultarea publică a proiectului** |
| Proiectul de decizie a fost avizat de către comisiile consultative de specialitate ale Consiliului raional Floreşti, Secţia Juridică, Resurse Umane şi Administraţie Publică şi secretarul Consiliului raional Floreşti. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”. |
| **8. Modul de încorporare a actului în cadrul normativ existent** |
| Proiectul de decizie este întocmit în conformitate cu actele normative în vigoare. |
| **9. Măsurile necesare pentru implementarea prevederilor proiectului actului normativ** |
| Nu este aplicabil  |

**Elaborat Igor ȘOȘU,**

**Șef direcție, Direcția Infrastructură, Transport și Cadastru**